**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE

„Joint Investigation Teams EU and Western Balkans”

# PERIOADA ŞI LOCUL DE DESFĂŞURARE

20-23 iunie 2016, Budapesta (Ungaria)

# Limba în care se desfăşoară

Engleză

# Organizator

# Rețeaua Europeană de Formare Judiciară (EJTN)

**DESCRIERE**

### Seminarul își propune să aducă împreună ofițeri de poliție, procurori și judecători din statele semnatare ale Convenției de cooperare polițienească pentru Europa de Sud-Est, precum și participanți din statele învecinate afectate de fenomenul traficului ilegal de migranți pe ruta Balcanilor de vest. Formatul seminarului urmează linia Concluziilor Consiliului European privind traficul ilegal de migranți adoptate în data de 10 martie 2016.

Obiectivul seminarului vizează aprofundarea cunoștințelor privind constituirea și funcționarea echipelor comune de anchetă, precum și identificarea rolului și responsabilităților care revin conducătorilor și membrilor echipelor comune de anchetă, în vederea consolidării încrederii reciproce și cooperării între procurori, judecători și ofițeri superiori de poliție care conduc/activează într-o astfel de echipă.

Detalii privind seminarul pot fi obținute pe pagina web a EJTN, la adresa

<http://www.ejtn.eu/Catalogue/Members-activities-2016/CP2015021711111121111111113221121/>

# Finanţare

# EJTN rambursează participanţilor costurile de transport (în limita a 400 Euro) şi acordă diurnă pentru acoperirea costurilor aferente cazării și meselor.

Conform regulilor financiare ale EJTN, diurnele vor fi acordate pentru fiecare din zilele seminarului şi pentru noaptea de dinaintea seminarului (dacă se justifică). Pentru ultima zi a seminarului se acordă 50% din cuantumul diurnei, aceeași regulă aplicându-se şi seminariilor cu durata de 1 zi. O diurnă completă poate fi plătită pentru ultima zi a seminarului/seminar de 1 zi dacă participantul demonstrează că nu există un mijloc de transport disponibil pentru retur în acea zi.

De asemenea, în situația în care organizatorii acoperă costurile aferente meselor de prânz, pauzelor de cafea sau orice alte cheltuieli sunt plătite sau oferite de organizatori, diurna se reduce proporţional.

Costul total eligibil pentru un drum dus-întors (în care sosirea are loc în după-amiaza/seara zilei anterioare primei zile a seminarului iar plecarea în ultima zi a seminarului, după finalizarea lucrărilor) este de maxim 400 €**.** Oricedepăşire a acestei sume va fi suportată de participant.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare stabilite de organizatori.

# Cui se adresează

# Judecătorilor specializați în materie penală și procurorilor, preferabil cu atribuții în investigarea criminalității transfrontaliere, din următoarele state: Austria, Bulgaria, Ungaria, Slovenia și România.

**NUMĂR DE LOCURI**

# 1 loc

# INM va alcătui şi o listă de rezervă (maxim 4 persoane), la care se va apela în situaţia renunţării magistratului selectat, precum şi în situaţia în care România va primi mai multe locuri ca urmare a renunţărilor/realocării locurilor atribuite inițial celorlalte state.

# DOCUMENTE NECESARE PENTRU ÎNSCRIERE

* CV actualizat, în limba română, cuprinzând date de contact (telefon, fax, e-mail);
* scrisoare de intenţie, în limba română;
* certificat de competenţă lingvistică – limba engleză (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** **programe-ejtn@inm-lex.ro****,** **în atenția d-nei Nadia-Simona ȚĂRAN**

# Termen înscriere

**19 aprilie 2016, ora 16:00**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii engleze, atestată, în principal, prin documente oficiale depuse de candidat.*

# Persoana de contact

Persoana de contact pentru acest program este d-na Nadia-Simona ȚĂRAN, personal de specialitate juridică asimilat magistraților, tel. 021/40 76 264, nadia.taran@inm-lex.ro

# IMPORTANT!

Magistraţii selectaţi vor iniția demersurile necesare în vederea organizării deplasării (achiziționarea biletelor de transport, rezervarea hotelului etc.) numai după primirea invitației oficiale din partea EJTN, cu respectarea condițiilor administrative și financiare specificate în documentele anexate corespondenței EJTN.

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.